CELEX: 62008CN0206
Language: et
Date: 2008-05-19 00:00:00
Title: Kohtuasi C-206/08: Eelotsusetaotlus, mille esitas Thüringer Oberlandesgericht (Saksamaa) 19. mail 2008 — Wasser- und Abwasserzeckverband Gotha und Landkreisgemeinden (WAZV Gotha)  versus Eurawasser Aufbereitungs- und Entsorgungsgesellschaft mbH

27.9.2008   
            
            
               ET
            
            
               Euroopa Liidu Teataja
            
            
               C 247/2
            
         Eelotsusetaotlus, mille esitas Thüringer Oberlandesgericht (Saksamaa) 19. mail 2008 — Wasser- und Abwasserzeckverband Gotha und Landkreisgemeinden (WAZV Gotha) versus Eurawasser Aufbereitungs- und Entsorgungsgesellschaft mbH
   (Kohtuasi C-206/08)
   (2008/C 247/02)
   Kohtumenetluse keel: saksa
   Eelotsusetaotluse esitanud kohus
   Thüringer Oberlandesgericht (Saksamaa).
   Põhikohtuasja pooled
   
      Kaebuse esitaja: Wasser- und Abwasserzeckverband Gotha und Landkreisgemeinden (WAZV Gotha)
   
      Vastustaja: Eurawasser Aufbereitungs- und Entsorgungsgesellschaft mbH
   Eelotsuse küsimused
   
               1.
            
            
               Kas teenuste lepingut (siin: vee- ja heitvee ärajuhtimise teenuste leping), mille sisu kohaselt ei maksa avalik-õiguslik telliv asutus teenuse osutajale otseselt tasu, vaid teenuse osutajal on õigus saada kolmandatelt isikutelt eraõiguslikku tasu, tuleb üksnes seetõttu liigitada kontsessiooniks teenustele Euroopa Parlamendi ja nõukogu direktiivi 2004/17/EÜ (1), millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused, artikli 1 lõike 3 punkti b tähenduses, eristades seda tasulisest teenuste hankelepingust direktiivi artikli 1 lõike 2 punktide a ja d tähenduses?
            
         
               2.
            
            
               Juhul kui esimesele eelotsuse küsimusele tuleb vastata eitavalt, siis kas esimeses eelotsuse küsimuses kirjeldatud liiki lepingu puhul on tegemist kontsessiooniga teenustele, kui kõnealuse teenusega selle avalik-õigusliku ülesehituse (liitumis- ja kasutamiskohustus; hinna kalkuleerimine kulude katmise põhimõttel) tõttu seotud äririsk on küll algusest peale, seega ka siis, kui avalik-õiguslik telliv asutus teenust ise osutaks, oluliselt piiratud, kuid teenuse osutaja võtab selle piiratud riski täielikult või vähemalt suures osas üle?
            
         
               3.
            
            
               Juhul kui ka teisele eelotsuse küsimusele tuleb vastata eitavalt, siis kas direktiivi artikli 1 lõike 3 punkti b tuleb tõlgendada nii, et teenuse osutamisega seotud äririsk, eeskätt käibega seotud risk peab olema mahult ligilähedane sellele, mis tavaliselt on vaba turu tingimustes mitme konkureeriva pakkuja puhul?
            
         
      (1)  ELT L 134, lk 1; ELT eriväljaanne 06/07, lk 19.